Endamê Înîsîyatîfê Caardişê Azadîya Rayberê Şarê Kurdî Abdullah Ocalanî û Avûkat Mahmûd El Îsayî tecrîdê Îmraliyî û bêvengîya warê mîyanneteweyî ANFyî rê ercna.
El Îsayî dîyar kerd ke ganî Îmrali teyna sey zîndanêkî nêro pênasekerdene û vat: ''Zîndanê Îmraliyî de bi her hawayî tecrîd yeno caardene û bi nê tecrîdî yeno armanckerdene ke fikrê Rayberîye nêresê şerwananê azadîye û şaranê azadîgîran. Dewleta tirke bi nê tecrîdî qanûnanê xo û qanûnanê mîyanneteweyîyan binpay kena.''
El Îsayî bale ante ser ke Abdullah Ocalanî komelê Sûrîye rê zaf tesîr kerdo û vat: ''Rayber Apoyî projeyê xo Neteweya Demokratîke pêşkêşê pêro komelî kerde. Seba ney zî ganî ma dewaya têkoşînê seba azadîye Rayber Apoyî her ca de berz bikerê. Hemleya Rayberîye seba ma gandarbîyayîş o. Rayber Apoyî mezgê her kesî de şorişêrk kerdo. Ez bi xo ereb a. La mi kitaban ey fikrê Rayber Apoyî şinasnayî.''
